text: Politihunde afskrækkede biltyve
  14 september 2012 kl. 06.59
  Tre mænd opgav at stjæle en bil, da en hundepatrulje kom forbi.
  I nat var tre mænd i Vejle i færd med at stjæle en bil, da de blev opdaget af nogle naboer. De tilkaldte politiet, som kom forbi med en hundepatrulje, skriver radio VLR.
  To af tyvene overgav sig straks, da de så hundene. Den tredje gjorde modstand, men et hundebid stoppede ham.
  De anholdte er en 32-årig mand fra Tørring, en 27-årig mand fra Vejle og en 24-årig mand fra Års.
  